**Hyllestad** er en kommune i ytre Sogn i Vestland fylke. Kommunen grenser i nord mot Fjaler og i øst mot Høyanger. Sognefjorden danner grense mot Gulen kommune i sør mens Solund kommune ligger i sørvest. Hyllestad hadde 1 268 innbyggere per 1. januar 2023.

Hyllestad har blitt kjent for sin omfattende produksjon av kvernstein, en produksjon som trolig har pågått i mer enn tusen år.

Topografi
---------

Fjellet Lihesten er et landemerke på vestlandskysten og det høyeste fjellet i kommunen. Dette fjellet var 16. juni 1936 åsted for den første flyulykken innen sivil ruteflyvning i Norge.

Næringsliv
----------

Industri, landbruk og sjøbruk har vært grunnlaget for størsteparten av sysselsettingen i Hyllestad. Hjørnesteinsvirksomheten er båtverftet Havyard Leirvik.

Kommunehistorie
---------------

Hyllestad lå tidligere i Nordre Bergenhus amt, fra 1919 Sogn og Fjordane fylke. Hyllestad kommune ble til i 1862 ved at Hyllestad og Øn sogn ble skilt ut fra Askvoll kommune i Sunnfjord og slått sammen med Bø sokn fra Lavik kommune i ytre Sogn. Det bodde da 2475 personer i Hyllestad kommune. I 1888 ble gården Krakken med 17 innbyggere overført fra Hyllestad kommune til Solund.

Politikk
--------

Se også utfyllende artikkel: Kommunestyrevalg i Hyllestad.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 56,8 | +22,6 | 386 | +140 | 9 | +3 | 3 |
| Senterpartiet | 27,0 | −14,3 | 183 | −113 | 5 | −2 | 1 |
| Høyre | 16,2 | −1,1 | 110 | −14 | 3 |  | 1 |
| Andre |  | −7,2 |  | −52 |  | −1 |  |
| Valgdeltakelse/Total | 66,0 % | 693 | 17 | 5 |
| **Ordfører:** Kjell Eide (Ap) | **Varaordfører:** Christian Hatlem Skår (Ap) |
| Merknader: Kilde:  |

Kulturminner
------------

Kvernsteinsbruddet i Hyllestad ligger på nordsiden av Åfjorden, og dekker hele 27 kvadratkilometer. Her er tydelige spor i fjellet etter uttak av kvernsteiner, samt halvhogde steiner som stadig sitter fast i fjellet, ødelagte løse stein i terrenget, det hele er et forlatt gruvelandskap, med spor etter uttak av kvernstein gjennom mange hundre år. Bruddet ligger i et belte av granatglimmerskifer. Området har vært kjent av lokalkjente, men det er først etter 1990 at kvernsteinsbruddet er blitt registrert og undersøkt. Omfanget i tid, volum og utbredelse er større enn noen har kjent til tidligere. Eksperter mener i dag at bruddene har vært i drift fra ca. 600-tallet e.Kr. Steinene er sporet blant annet til steder vikingene besøkte, som Island og Færøyene. Produksjonen stoppet opp på 1500-tallet, da en fikk bedre stein fra brudd i Selbu. Stedet ble i 2010 nominert av Norge til UNESCOs liste over verdens kultur- og naturarvsteder.

*Kvernsteinsparken* i Hyllestad sentrum er et visningsområde knyttet til den store produksjonen av i hovedsak kvernstein som har vært i Hyllestad. Parken er et tilrettelagt turområde i den del av det store kvernsteinsbruddet som er lettest tilgjengelig.

Tusenårssted
------------

Kommunens tusenårssted er Kvernsteinsparken i Hyllestad sentrum.

Bilder
------

* Komunnehuset og kvernsteinsenteret er naboerKomunnehuset og kvernsteinsenteret er naboer
* Hyllestad kirke med Lihesten i bakgrunnenHyllestad kirke med Lihesten i bakgrunnen
* Fra Rønset i Sørefjorden i Hyllestad kommuneFra Rønset i Sørefjorden i Hyllestad kommune
* Lihesten er et kjent landemerke i Hyllestad kommuneLihesten er et kjent landemerke i Hyllestad kommune
* KvernsteinsparkenKvernsteinsparken

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. 1 2  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Kommunehistoria i Hyllestad» på nettsiden til NRK Sogn og Fjordane fylkesleksikon
5. ↑  Dag Juvkvam: «Historisk oversikt over endringer i kommune- og fylkesinndelingen» på nettsiden til Statistisk sentralbyrå. s. 53
6. ↑  Dag Juvkvam: «Historisk oversikt over endringer i kommune- og fylkesinndelingen» på nettstaden til Statistisk sentralbyrå. s. 56
7. ↑  valgresultat.no
8. ↑  «Møte i kommunestyret den 27.09.2023». Hyllestad kommune.
9. ↑  BT for 7. nov 2011, del 2.s.3.
10. ↑  NRK – Kvernsteins-bygda

Eksterne lenker
---------------

* (nn) Offisielt nettsted Rediger på Wikidata

* (en) Hyllestad – kategori av bilder, video eller lyd på Commons Rediger på Wikidata
* (no) Hyllestad i Store norske leksikon

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Nationalencyklopedin **·** GeoNames **·** Sentralt stedsnavnregister
 |